พระสัมพันธวงศ์เธอ กรมหมื่นนเรศร์โยธี

พระสัมพันธวงศ์เธอ กรมหมื่นนเรศร์โยธี (31 มกราคม พ.ศ. 2318 — 1 เมษายน พ.ศ. 2374) มีพระนามเดิมว่า บัว หรือ บัวทอง เป็นพระโอรสในสมเด็จพระเจ้าหลานเธอ เจ้าฟ้ากรมพระอนุรักษ์เทเวศร์ กับพระชายาทองอยู่ ประสูติในสมัยกรุงธนบุรี เมื่อวันพุธ เดือน 3 แรม 11 ค่ำ ปีขาล ตรงกับวันที่ 31 มกราคม พ.ศ. 2318

พระสัมพันธวงศ์เธอ กรมหมื่นนเรศร์โยธี มีพระโสทรภราดา และพระโสทรภคินี 5 พระองค์ คือ
 พระสัมพันธวงศ์เธอ กรมหมื่นนราเทเวศร์ (พระนามเดิม ปาน) ต้นราชสกุลปาลกะวงศ์
 พระสัมพันธวงศ์เธอ พระองค์เจ้ากระจับ
 พระสัมพันธวงศ์เธอ กรมหลวงเสนีบริรักษ์ (พระนามเดิม แตง) ต้นราชสกุลเสนีวงศ์
 พระสัมพันธวงศ์เธอ พระองค์เจ้าปฐมวงศ์
 พระสัมพันธวงศ์เธอ พระองค์เจ้าจงกล

ในสมัยพระบาทสมเด็จพระพุทธยอดฟ้าจุฬาโลกมหาราช ทรงได้รับโปรดเกล้าสถาปนาเป็น "หมื่นนเรศร์โยธี" เมื่อปี พ.ศ. 2350 สิ้นพระชนม์ในสมัยพระบาทสมเด็จพระนั่งเกล้าเจ้าอยู่หัว เมื่อวันที่ 1 เมษายน พ.ศ. 2374 สิริพระชันษาได้ 56 ปี พระราชทานเพลิงศพ ณ พระเมรุท้องสนามหลวง วันที่ 30 พฤษภาคม พ.ศ. 2374 

กรมหมื่นนเรศร์โยธี ไม่มีพระโอรสและพระธิดา เนื่องจากเป็นหมัน

 พระอิสริยยศ 
 31 มกราคม พ.ศ. 2318 - พ.ศ. 2325 : บัว
 พ.ศ. 2325 - พ.ศ. 2350 : พระเจ้าหลานเธอ พระองค์เจ้าบัว
 พ.ศ. 2350 - 1 เมษายน พ.ศ. 2374 : พระเจ้าหลานเธอ กรมหมื่นนเรศร์โยธี
 สมัยรัชกาลที่ 4 : พระสัมพันธวงศ์เธอ กรมหมื่นนเรศร์โยธี

 พงศาวลี 

 อ้างอิง 

หมวดหมู่:พระสัมพันธวงศ์เธอ
หมวดหมู่:พระองค์เจ้าชาย
หมวดหมู่:พระองค์เจ้ายก
หมวดหมู่:กรมหมื่น
หมวดหมู่:บุคคลในประวัติศาสตร์กรุงรัตนโกสินทร์